Sortland kirke

Sortland kirke ligger på Sortland i Nordland. Kirka er ei lang korskirke i tre i nygotisk stil. Byggingen begynte i 1899 og kirka ble innviet 26. juli 1901. Den har 840 plasser. Arkitekt for kirka var Carl Julius Bergstrøm, og byggmester var O. Scheistrøm. Den gamle kirka på stedet ble revet i 1902. Den var trolig bygd i 1776. Tårnet fra den gamle kirka er bevart, og står i dag ved inngangen til minnelunden på den gamle kirketomta på Sortland. Klokka i tårnet har en innskrift fra 1476. Sortland kirke er først nevnt i skriftlige kilder i 1370. En kilde i 1408 forteller at kirka på Sortland var tilegnet helgnene St. Mikhael og St. Dionysos. Trondhjems Reformats 1589 forteller at Sortland kirke var annekskirke under Hadsel og at den ble betjent av presten som bodde på Hadsel. (Kilde: Lofoten og Vesterålens historie.) Andre kirker i Sortland Indre Eidsfjord kirke Sigerfjord kirke Referanser Litteratur Aslaug Holten Aspen (1995). Sortland tettsted – en historikk 1900-1940. Sortland. ISBN 82-993706-0-4. Reidar Bertelsen (1985). Lofoten og Vesterålens historie – Fra den eldste tida til ca. 1500 e.Kr.. Kommunene i Lofoten og Vesterålen. ISBN 82-90412-37-1. Asbjørn Engevik (2000). «Sortland kirke 100 år». Historisk årbok for Sortland 1999/2000. Sortland Historielag. s. 9–36. ISBN 82-993295-5-8. Eksterne lenker (no) «Sortland kirke». Kirkesøk. Den norske kirke. Arkitekturguide for Nord-Norge og Svalbard (no) «Sortland kirke». Kulturminnesøk. Riksantikvaren – Direktoratet for kulturminneforvaltning. (no) «Sortland gamle kirkested». Kulturminnesøk. Riksantikvaren – Direktoratet for kulturminneforvaltning.